Notum sit omnibus tam presentibus quam futuris sancte matris Ecclesie filiis quod ego G., comes Nivernensis, do et concedo Deo et beate Marie et sancto Benedicto et monachis de Dieto quidquid habeo in hominibus et feminis de Dieto, dono etiam predictis monachis hoc quod habeo in homnibus et feminis de Vesannis et quidquid habeo in villa de Berno sine aliqua exactione jure perpetuo possidenda. Hoc etiam laudavit Guido frater meus. Hoc viderunt et audierunt ex parte monachorum: Columbanus prepositus Tornodori, Robertus pincerna comitis. Ricardus venator; ex parte comitis: Renaudus de Mangis, Guibertus magister domini Guidonis, Joannes Brisebarre, Gaufridus clericus qui hanc cartam scripsit. Donum istud feci predictis monachis pro escambio illo hominum et feminarum quas habebant apud Cableiam. Actum est hoc Latiniaco castro, anno ab incarnatione Domini M°C°LX°III°, Ludovico rege Francorum, Arraudo existente abbate Sancti Benedicti, Simone Dieto priorante.